1. Domače branje: Zgodbe Svetega pisma
Tvoja naloga je, da po prebranem izboru Zgodb iz Svetega pisma odgovoriš na zastavljena vprašanja oziroma rešiš pripadajočo nalogo. Prosim, da odgovarjaš v celih povedih in povezano. Vprašanja in naloge si sledijo v enakem razporedu, kot so zgodbe v izboru. Če ti je lažje, lahko na vprašanja odgovoriš  tudi po prebrani posamezni zgodbi. 
Želim ti obilico veselja pri branju in reševanju. 
Pentatevh

1. V čem vidiš poetičnost zgodbe o stvarjenju sveta? Opiši slog zgodbe in slogovna sredstva, ki pripomorejo k občutku mogočnosti dogajanja. 
2. Razloži globlje pomene, ki jih lahko razberemo iz zgodbe o Adamu in Evi. 
3. Primerjaj zgodbo o Kajnu in Abelu s pripovedjo o Jakobu in Ezavu. 
4. Ali se v zgodbi o babilonskem stolpu pojavi kakšna ideja, pomembna še za današnje čase?
5. Razloži položaj, v katerem se znajde Abraham, ko naj bi daroval Izaka, njegovo ravnanje in božje odločitve. 
6. Zgodbi o Izakovi in Jakobovi ženitvi se dogajata v zelo patriarhalnem okolju. Katere so značilnosti tega okolja? Za kakšne socialne in moralne odnose gre?
7. Označi glavno literarno osebo v zgodbi o Jožefu in njeno razmerje do ostalih književnih oseb. 
8. Predstavi Mojzesa in poglavitne dogodke v njegovem življenju. 

Jozuetova knjiga
1. Kaj pomenita izraza »Jerihonski zidovi« in »jerihonske trobente«?

Knjiga sodnikov
1. V čem je Jeftejeva tragika?
2. Katere so poglavitne poteze Samsonovega značaja?

Rutina knjiga
1. Kako razumeš običaje, ki so v Rutini zgodbi odločilni za potek dogodkov?

Samuelovi knjigi
1. Iz zgodb o Davidu izlušči njegov značajski in moralni razvoj. 
2. Katere zgodbe o Davidu bi lahko bile snov za tragedijo in zakaj?

Knjigi kraljev
1. Kaj so bili judovski preroki? Kako se njihovo poslanstvo kaže v zgodbah o Eliji?
Juditina knjiga
1. Kakšna je temeljna ideja zgodbe o Juditi?

Esterina knjiga
1. Kako presojaš Esterin značaj in ravnanje?

Jobova knjiga

1. Kaj je problem Jobove življenjske usode?
2. Kaj je hotel Bog s preskušanjem Joba?
